Document ID: 32002R0113

Κανονισμός (ΕΚ) αριθ. 113/2002 της Επιτροπής
της 23ης Ιανουαρίου 2002
για την τροποποίηση του κανονισμού (ΕΚ) αριθ. 2223/96 του Συμβουλίου όσον αφορά τις αναθεωρημένες ταξινομήσεις δαπανών κατά σκοπό
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφεριακών λογαριασμών της Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2558/2001 του Ευρωπαϊκού Κοινοβουλίου και του Συμβουλίου(2), και ιδίως το άρθρο 2 παράγραφος 2, και το άρθρο 3 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2223/96 περιέχει το πλαίσιο αναφοράς για τα κοινά πρότυπα, ορισμούς, ταξινομήσεις και λογιστικούς κανόνες, σύμφωνα με το οποίο τα κράτη μέλη καταρτίζουν τους λογαριασμούς τους για τις στατιστικές ανάγκες της Ευρωπαϊκής Κοινότητας, έτσι ώστε να λαμβάνονται συγκρίσιμα αποτελέσματα μεταξύ των κρατών μελών.
(2) Η διαπραγματευτική ομάδα εργασίας για τους εθνικούς λογαριασμούς (ISWGNA) αναθεώρησε και τα Ηνωμένα Έθνη δημοσίευσαν το 2000 τις αναθεωρημένες ταξινομήσεις δαπανών κατά σκοπό, συγκεκριμένα την ταξινόμηση των κρατικών λειτουργιών (COFOG), την ταξινόμηση ατομικής κατανάλωσης με βάση το σκοπό (COICOP) και την ταξινόμηση των δαπανών κατά σκοπό των μη κερδοσκοπικών ιδρυμάτων που εξυπηρετούν νοικοκυριά (COPNI).
(3) Οι ταξινομήσεις του κανονισμού (ΕΚ) αριθ. 2223/96 θα πρέπει επομένως να τροποποιηθούν αναλόγως.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος(3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Α ("Ευρωπαϊκό σύστημα λογαριασμών ΕΣΟΛ 1995") του κανονισμού (ΕΚ) αριθ. 2223/96 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 2002.

Labels: 12
2
3
19